|  |  |
| --- | --- |
|   | Liikenneasiat 129 § / 2022 |

Niiralankadun reunapaalujen asentaminen

Aloite Kuopion kaupungin palautepalvelun kautta annetun palautteen mukaisesti Niiralankadun ajoradan ja erotellun jalankulku- ja pyöräilyväylän välisellä erotusalueella sijaitsevat nykyiset valaisin- ja portaalipylväät on osittain asennettu liian lähelle pyöräilyväylän reunaa. Kyseinen osuus laskee noin 4-5 % jyrkkyydellä Viestikadun suuntaan. Palautteessa on pyydetty Niiralankadun varressa sijaitsevien pylväiden merkitsemistä kulkijalle kirkkaasti erottuvalla merkinnällä.

Nykytilanne Niiralankadun saneeraus toteutettiin vuonna 2018 valmistuneiden suunnitelmien mukaisesti (4 §/2017, päätöspäivämäärä 16.10.2017, asianumero 6799/2017). Suunnitelmat laadittiin Kuopion kaupungilla tuolloin käytössä olleiden ohjeistusten mukaisesti. Pylväiden sijoittelu välikaistalla vastaa silloisia ohjeita pylväiden etäisyyden ollessa ajoradan reunasta 0,75 m. Ohje ei kuitenkaan tuolloin ottanut kantaa pylvään etäisyyteen jalankulku- tai pyöräilyväylän reunasta. Ohjeessa mainittiin, että kalusteet ja varusteet on katualueella asennettava siten, että ne eivät haittaa kadun kunnossapitoa. Näin ollen pylväät on asennettu silloisten ohjeiden mukaisesti. Uusissa ohjeissa etäisyys huomioidaan myös jalankulku- ja pyöräilyväylän reunaan. Keskusta-alueella ja tiiviimmin jo rakennetussa ympäristössä pylväitä kuitenkin edelleen sijaitsee ohjeistukseen nähden liian lähellä pyöräteiden (tai yhdistettyjen jalankulku- ja pyöräilyväylien) reunaa johtuen vanhemmista ohjeistuksista ja katutilamitoituksesta. Nykyinen Niiralankadun etelänpuoleinen jalankulkuväylä on noin 2,4 metriä leveä ja kaksisuuntainen pyöräilyväylä 3,0 metriä leveä, joka vastaa pyöräilyn pääreitin minimimitoitusta. Jalankulkuväylän leveydessä on pyritty ohjeiden mukaiseen suositeltuun leveyteen 2,5 metriä katutilan sallimissa rajoissa. Jalankulku- ja pyöräilyväylän välisen erotuskaistan leveytenä on noin 0,3 m.

Selostus ja perustelu Valaisinpylvään ja portaalitolpan etäisyys suhteessa pyöräilyväylään on liian pieni. Katutilan mitoitus ei kuitenkaan ilman suurempia poikkileikkauksessa tehtäviä muutoksia salli erotusalueen leventämistä siten, että pyöräilyväylän ja jalankulkuväylän leveys kapenisi ohjeisiin nähden liikaa. Jotta eroteltu jalankulku- ja pyöräilyväylä voidaan pitää rakennetussa leveydessä, on pyöräilyväylän reunan havaittavuutta tarkoituksena parantaa pylväiden läheisyydessä reunapaaluin. Reunapaalut ovat mitoiltaan 80 mm x 1500 mm ja paaluissa on kalvoheijastin. Reunapaalut asennetaan erotusalueelle pyöräilijöiden kulkusuuntaan nähden oikealle puolelle. Tällöin ne ovat alamäkeen ajettaessa havaittavissa. Toimenpiteellä pyritään ehkäisemään palautteenantajan perustellusti esiin tuodun huolen mukaisesti pyöräilijän törmäämistä erotusalueella oleviin pylväsrakenteisiin.

Päätös Niiralankadun varressa lähimpänä pyöräilyväylää sijaitsevien valaisin- ja portaalipylväiden eteen asennetaan reunapaalut (2 kpl/pylväs) suunnitelman mukaisesti siten, että pylvästä lähinnä olevan reunapaalun etäisyys pylvään jalustasta on 0,5 metriä ja paalujen keskinäinen etäisyys 4 metriä.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Juha Karppinen, puh. +358 44 718 5070 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 7566/2022 Niiralankatu asemapiirustus |

Tiedoksianto Päätös on lähetetty sähköpostitse tiedoksi 27.9.2022.

Tiedoksi

|  |
| --- |
| Kaupunginhallitus  |
| Kaupunkirakennelautakunta  |
| Kt- ja viherrakentaminen Matias Enäsuo |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 27.9.2022.

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.